Malema: Afrikaners en Indiërs sweer saam teen my – praag.co.za — 20 jaar jonk!
Die ekonomiese vryheidsvegters leier het dié bewerings gemaak, het die Sunday Times berig.
“Ek is onderworpe aan politieke vervolging deur die politieke leierskap gelei deur [Minister van Finansies] Pravin [Gordhan], saam met sy groep Indiërs,“ is Malema aangehaal deur die koerant.
“Dit is ‘n klein kliek van Indiërs wat in die bed is met ‘n groep Afrikaners in [die Suid-Afrikaanse Inkomstediens (SAID)], en Afrikaners in die regswêreld.“
Hy het glo beweer dat die “klein groepie Indiërs“ ‘n “politieke program” teen hom voer.
“Die Afrikaner is besig met die voortsetting van rasse-haat teen Julius en wat hy voorstaan,” het hy gesê.
Dinsdag is Malema se Polokwane–huis, die derde eiendom, opgeveil.
SAID het die eiendom op ‘n veiling verkoop om Malema se R16–miljoen belastingskuld te verhaal.
In Mei, is Malema se onvoltooide huis in Sandton, Johannesburg, verkoop op ‘n veiling vir R5.9–miljoen. Sy plaas in Limpopo het R2.5–miljoen op ‘n veiling in Junie gehaal. Verskeie van sy huishoudelike goedere is ook opgeveil vroeër in die jaar.
Malema staar ook aanklagte van korrupsie in die gesig en sal aanstons in die Polokwane-landdroshof verskyn. Hy word van byna R4 miljoen se korrupte aktiwiteite beskuldig, en is uit op borgtog van R10 000. – Sapa
Skrywer Karin RoodtGepubliseer op 29 Julie 2013 29 Julie 2013 Kategorieë Afrikaanse nuus, NuusSleutelwoord Afrikaners, Indiërs, Malema, said
Vorige Vorige artikel: Vavi: SMS’se onthul joviale verhouding met ‘verkragte’ vrou
Volgende Volgende artikel: Amor na hospitaal gehaas ná val van trappe